Det forringer havnens konkurrenceevne i forhold til havnene i for eksempel Aalborg eller Aarhus, mener han. Det er EU-regler, der gør, at havnene nu skal terrorsikres, og sikringen består i et hegn omkring industrihavnen, videoovervågning af området samt - i Hobro - en kontrol, hver gang et skib skal anløbe havnen. Det er Mariagerfjord Kommunes teknik- og miljøudvalg, der netop har godkendt planen om terrorsikring, og det er ifølge udvalgsformand Preben Christensen (S) ikke, fordi man betragter terrortruslen mod Hobro Havn som overhængende. - Men regler er regler, og der er ingen vej udenom. Man må sige, at Osama Bin Laden ikke har levet forgæves, bemærker han til Nordjyske Stiftstidende. Mariagerfjord Kommune investerer trekvart million kroner i sikringen af de to havne.
Terrorsikring af havnene i Hobro og Kongsdal møder kritik lokalt. Det er Mariagerfjord Kommune, som er på vej til at terrorsikre havnene i Hobro og Kongsdal. I Hobro vil det blandt andet betyde, at hvert eneste fragtskib, der anløber havnen, skal betale 1000 kroner for kontrol, og det ærgrer shippingmand Jens Kristensen. Det skriver Nordjyske Stiftstidende.